લગ્ન નોંધણી કરાવતા સમયે લગ્ન કરાવનાર બ્રાહ્મણનુ સોગંધનામુ ફરજીયાત આપવાનુ થાય છે. ત્યારે બ્રાહ્મણની હયાતી ન હોય તેવા સંજોગોમાં લગ્ન નોંધણી કરાવનારને ઘણી મુશ્કેલીઓ ઉભી થાય છે. પાલિકાના ધક્કા ખાવા પડે છે. ડમી બ્રાહ્મણનુ સોગંધનામુ કરાવવા અરજદારોને ખોટા ખર્ચા થાય છે. અત્યાર સુધી થયેલ લગ્નની નોંધણીમાં લગ્ન કરાવનાર બ્રાહ્મણના મૃત્યુના કારણે કોઈની લગ્ન નોંધણી અટકી હોય તેવો બનાવ બન્યો છે ખરો? કાયદાની જડતાના કારણે લોકો ખોટુ કરવા મજબુર બને છે. લગ્ન કરાવનાર બ્રાહ્મણ મૃત્યુ પામ્યા હોય તો લગ્ન નોંધણી રજીસ્ટ્રાર લગ્ન નોંધાવનારના લગ્નવિધિ કરાવતા બ્રાહ્મણ સાથેના ફોટા તથા વીડીઓના પુરાવા લઈ મૃત્યુ પામનાર બ્રાહ્મણનો મરણનો દાખલો લઈ બ્રાહ્મણની પત્ની કે પુત્રનુ એફીડેવીટ માન્ય રાખવુ જોઈએ. આપણા કાયદાની જડતાના કારણે લોકો હેરાન થાય છે. ન છુટકે લોકો ખોટુ કરવા પ્રેરાય છે. ત્યારે લગ્ન નોંધણીમાં લગ્ન કરાવનાર બ્રાહ્મણના મૃત્યુના કિસ્સામાં સરકાર કાયદામાં ફેરફાર કરે તો ખરેખર લોકોને અચ્છે દિનનો અહેસાસ થશે.